সমারসেট কাউন্টি ক্রিকেট ক্লাব

সমারসেট কাউন্টি ক্রিকেট ক্লাব ১৮টি প্রধান কাউন্টি ক্লাবের অন্যতম। ইংল্যান্ড এবং ওয়েলসের ঘরোয়া ক্রিকেট অবকাঠামোয় অবস্থান করে ঐতিহাসিক কাউন্টি হিসেবে বিবেচিত সমারসেটের প্রতিনিধিত্বকারী ক্লাব দল এটি। সমারসেট সাব্রেস ক্লাবের সীমিত ওভারের দল ছিল। বর্তমানে এটি শুধু সমারসেট নামেই পরিচিতি বহন করছে। ক্লাব প্রতিষ্ঠা টনটনের কাউন্টি গ্রাউন্ডে ক্লাবের সদর দফতর অবস্থিত। ডেভনের সিডমাউথে সমারসেটের ভদ্রমহোদয়গণ ও ডেভনের ভদ্রমহোদয়গণের মধ্যকার খেলার পর ১৮৭৫ সালে সমারসেট কাউন্টি ক্রিকেট ক্লাব গঠনের সিদ্ধান্ত চূড়ান্ত হয়। দুইদিনের খেলায় সমারসেট আট উইকেটে জয় পায়। সমারসেটের ভদ্রমহোদয়গণ ও তাদের বন্ধুগণ সভায় ঐকমত্য পোষণ করেন যে, সমারসেটের নিজস্ব কাউন্টি ক্রিকেট ক্লাব থাকা প্রয়োজন। ইংরেজ প্রথম-শ্রেণীর ক্রিকেটে প্রতিনিধিত্বকারী সকল ক্লাবের মধ্যে কেবলমাত্র সমারসেট ক্লাবই নিজস্ব সীমানার বাইরে গঠিত হয়েছে। ইতিহাস ১৮৭৫ সালে সমারসেট ক্লাব প্রতিষ্ঠিত হয় ও ১৮৮২ সালে প্রথম-শ্রেণীর ক্রিকেটে খেলার মর্যাদা পায়। পরবর্তীতে পুনরায় ১৮৯১ সালে প্রথম-শ্রেণীর ক্রিকেটে খেলার মর্যাদা লাভ করে। প্রাচীনতম কাউন্টি ক্লাব হলেও অদ্যাবধি কাউন্টি চ্যাম্পিয়নশীপের শিরোপা লাভ করতে ব্যর্থ হয়। তবে, ২০০১, ২০১০ ও ২০১২ সালে দলটি দ্বিতীয় স্থানে অবস্থান করেছিল। ১৯৭০-এর দশকের শেষার্ধ্বে ১৯৭৯ সালে প্রথমবারের মতো জিলেট কাপ ও জন প্লেয়ার লীগের শিরোপা জয় করে। পরবর্তীত একদিনের ক্রিকেটে আরও দুইবার জিলেট কাপ, দুইবার বেনসন এন্ড হেজেস কাপ ও জন প্লেয়ার লীগের শিরোপা জয় করেছিল। ২০০৩ সালে টুয়েন্টি২০ ক্রিকেট প্রতিযোগিতার সূচনা ঘটলে দলটি চারবার ফাইনালে পৌঁছুতে সক্ষম হয় ও ২০০৫ সালে প্রতিযোগিতার চ্যাম্পিয়ন হয়। টনটনের কাউন্টি গ্রাউন্ডেই দলের প্রায় সবগুলো খেলা অনুষ্ঠিত হয়েছে। ২০১২ ও ২০১৫ সালে প্রথম-শ্রেণীর খেলাসহ অন্যান্য খেলা ২০০৫ সাল থেকে টনটন ভেলে এমসিসি ইউনিভার্সিটিজ দলগুলোর বিপক্ষে খেলেছে। ক্লাবের দ্বিতীয় একাদশেরও নিয়মিত মাঠ হিসেবে টনটন ভেল পরিচিত। অতীতে ক্ল্যারেন্স পার্ক, ওয়েস্টন-সুপার-মেয়ার ও বাথের রিক্রিয়েশন গ্রাউন্ডে অনেকগুলো খেলায় অংশ নেয়। ১৩ জুলাই, ১৭৫১ তারিখে সমারসেট তাদের সর্বপ্রথম খেলায় অংশগ্রহণ করে। প্রিন্স অব ওয়েলস ফ্রেডেরিকের স্মৃতির উদ্দেশ্যে এ খেলাটির আয়োজন করা হয়। ফ্রেডেরিক ক্রিকেট খেলার অন্যতম পৃষ্ঠপোষক ছিলেন। তথ্যসূত্র গ্রন্থপঞ্জী Foot, David (১৯৮৬)। Sunshine, Sixes and Cider: The History of Somerset Cricket (1986 সংস্করণ)। David & Charles। আইএসবিএন ০-৭১৫৩-৮৮৯০-৮। Swanton, E.W. (ed.)। Barclays World of Cricket (1986 সংস্করণ)। Book Club Associates। আইএসবিএন ০-০০-২১৮১৯৩-২। : |লেখক= প্যারামিটারে সাধারণ নাম রয়েছে (সাহায্য) Terry, David (মে ২০০০)। "The Seventeenth Century Game of Cricket: A Reconstruction of the Game" (পিডিএফ)। The Sports Historian। ২০ (1)। The British Society of Sports History: pp৩৩–৪৩। ২৭ নভেম্বর ২০০৯ তারিখে মূল থেকে (পিডিএফ) আর্কাইভকৃত। সংগ্রহের তারিখ ৪ ডিসেম্বর ২০০৯। আরও পড়ুন H S Altham, A History of Cricket, Volume 1 (to 1914), George Allen & Unwin, 1962 Derek Birley, A Social History of English Cricket, Aurum, 1999 Rowland Bowen, Cricket: A History of its Growth and Development, Eyre & Spottiswoode, 1970 Roy Webber, The Playfair Book of Cricket Records, Playfair Books, 1951 Playfair Cricket Annual – various editions Wisden Cricketers' Almanack – various editions বহিঃসংযোগ Somerset CCC Official Site Somerset First-Class Records at cricketarchive.com